钦定古今图书集成/明伦汇编/氏族典/第125卷 > 陈灌
## 钦定古今图书集成/明伦汇编/氏族典/第125卷 > 陈灌

按《明外史陈灌传》：“灌字子将，庐陵人也。元末世将乱，
环所居筑场种树，人莫能测。后十年，盗蜂起，灌率武
勇结屯林中，盗不敢入，一乡赖以全。太祖平武昌，灌
诣军门谒见，与语奇之，擢湖广行省员外郎，累迁大
都督府经历。从大将军徐达北征。寻命筑城泰州，工
竣，除宁国知府。灌丰裁严正，而为治宽恤。洪武四年”，
召入京，病卒。